
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCSANI

HOTĂRÂRE

Privind, preluarea atributiilor si competentelor ce vizeaza asistenta medicala si de

             medicina dentara in unitatile de invatamant din Municipiul Focsani

 
  Consiliul Local al Municipiului Focsani, Judetul Vrancea, intrunit in sedinta ordinara;

       - vazand proiectul de hotarare initiat de Primarul Municipiului Focsani, raportul comun al Directiei resurse umane si coordonare unitati subordonate si Directiei economice, inregistrat la nr.32510 din 14.07.2009, prin care se propune preluarea atributiilor si competentelor ce vizeaza asistenta medicala si de medicina dentara in unitatile de invatamant din Municipiul Focsani si avizul favorabil al Comisiei pentru buget, finante, investitii, libera initiativa, economic si servicii publice si al Comisiei pentru sanatate, cultura, invatamant, sport si tineret;
     -vazand adresa nr.11461/09.07.2009 a Spitalului Judetean de Urgenta „Sf. Pantelimon”Focsani;
     -avand in vedere prevederile Ordonantei de Urgenta nr.162/2008 privind transferul ansamblului de atributii si competente exercitate de Ministerul Sanatatii Publice catre autoritatile administratiei publice locale si Hotararea Guvernului nr.56/2009 pentru aprobarea Normelor metodologice de aplicare a Ordonantei de urgenta a Guvernului nr.162/2008 privind transferul ansamblului de atributii si competente exercitate de Ministerul Sanatatii  catre autoritatile administratiei publice locale;

    -in baza art. 36, alin.(2), lit.a) si (3), lit.b) si in temeiul art. 45, alin. (1) din Legea nr.215/2001 privind administratia publica locala, republicata in 2007, cu modificarile si completarile ulterioare;

HOTARASTE:
      Art. 1. (1) Se infiinteaza Serviciul de asistenta medicala, in cadrul aparatului de specialitate al Primarului Municipiului Focsani, prin preluarea atributiilor si competentelor prevazute de Ordonanta de Urgenta a Guvernului nr.162/2008.


       (2) În cadrul Serviciului de asistenţă medicală se desfăşoară activitatea de asistenţă medicală şi de medicină dentară acordată în unităţile de învăţământ  din municipiul Focsani.
                 (3) Regulamentul de organizare si functionare al aparatului de specialitate al Primarului Municipiului Focsani, se modifica corespunzator atributiilor preluate.

      Art. 2. (1)  Serviciul de asistenta medicala functioneaza in  cabinetele medicale si de medicina dentara din unitatile de invatamant  din municipiul Focsani.

                (2) Preluarea bunurilor aflate în evidenţele contabile ale Spitalului Judeţean de Urgenţă “Sfântul Pantelimon” Focşani, se face pe bază de protocol, încheiat între reprezentanţii legali ai Spitalului Judeţean de Urgenţă “Sfântul Pantelimon” Focşani şi o comisie numita prin Dispozitia Primarului Municipiului Focsani .

        Art.3.(1). Se aproba preluarea, în condiţiile legii si asigurarii surselor de finantare de la bugetul de stat, a persoanelor care îşi desfăşoară activitatea în cabinetele medicale si de medicina dentara din unităţile de învăţământ din Municipiul Focsani, de la Spitalul Judeţean de Urgenţă “Sfântul Pantelimon” Focşani  la Primaria Municipiului Focsani-Serviciul de asistenţă medicală.

              (2)  Se completeaza Hotararea Consiliului Local al Municipiului Focsani nr.103/2008 privind aprobarea organigramei, statului de functii si numarului de personal pentru Primaria Municipiului Focsani, cu modificarile si completarile ulterioare, dupa cum urmeaza:

  a) -Anexa nr.1 reprezentand organigrama si numarul de personal al Primariei Municipiului Focsani, cu modificarile si completarile ulterioare, se completeaza cu Serviciul de asistenta medicala, format din 82 posturi, in subordinea Directiei resurse umane si coordonare unitati subordonate. Corespunzator se modifica si numarul total de posturi.

  b) -Anexa reprezentand Statul de functii pentru Primaria Municipiului Focsani, cu modificarile si completarile ulterioare, se completeaza cu Serviciul de asistenta medicala , in subordinea Directiei resurse umane si coordonare unitati subordonate, cu urmatoarele posturi:

     -pentru cabinetele de medicina scolara:

         -medic primar pediatrie  -studii superioare – 2 posturi;

         -medic specialist pediatrie -studii superioare – 1 post;

         -medic specialist medicina generala - studii superioare – 1 post;

         -medic specialist medicina familie- studii superioare – 1 post;

         -medic medicina generala -studii superioare – 3 posturi ;

         -asistent medical principal- studii postliceale – 27 posturi;

         -asistent medical – studii postliceale – 9 posturi;

         -asistent medical debutant -studii postliceale – 1 post;

         -sora medicala principala – studii medii – 7 posturi.

     -pentru cabinetele de medicina dentara:

         -medic primar -studii superioare – 3 posturi;

         -medic specialist -studii superioare – 7 posturi;

         -medic dentist -studii superioare – 6 posturi;

         -asistent medical principal -studii postliceale – 9 posturi;

         -asistent medical –studii postliceale – 5 posturi.

      Corespunzator se modifica si numarul total de posturi.

              (3) Salarizarea personalului preluat potrivit prezentei hotarâri se face în conformitate cu dispoziţiile legale în vigoare, prevăzute în O.U.G. nr. 162/2008.

                 (4)  Preluarea carnetelor de muncă şi a dosarelor profesionale de la Spitalul Judeţean de Urgenţă “Sfântul Pantelimon” Focşani se face prin grija Direcţiei Resurse Umane şi Coordonare Unităţi Subordonate din cadrul Primariei Municipiului Focsani, care asigură şi completarea, respectiv păstrarea acestora.

                 (5)  Angajarea, modificarea, suspendarea şi încetarea contractelor individuale de muncă, se face în condiţiile legii de către Primarul Municipiului Focşani.

                 (6)  Personalul preluat potrivit art.3 îşi va desfăşura activitatea în cabinetele medicale existente în cadrul unităţilor de învăţământ  din Municipiul Focsani.
     Art. 4. Finanţarea cheltuielilor privind organizarea şi funcţionarea Serviciului de asistenţă medicală, se asigură din transferuri de la bugetul de stat către bugetele locale, prin bugetul Ministerului Sănătăţii Publice.

      Art. 5.  Prezenta hotarare va fi comunicata de catre Directia administratie publica locala, compartimentelor, birourilor, serviciilor si Primarului Municipiului Focsani, care va asigura executarea acesteia prin Directia administratie publica locala, Directia resurse umane si coordonare unitati subordonate, Directia economica,  Serviciul juridic-contencios, administrarea domeniului public si privat, publicitate si Spitalul Judetean de Urgenta „Sf.Pantelimon”Focsani.

PRESEDINTE DE SEDINTA

          Lazar Mioara      

                                                                                      Contrasemneaza

                                                                         SECRETARUL MUNICIPIULUI

                                                                                         FOCSANI

                                                                             Corhana Eduard Marian

